คลอดลูกด้วยการผ่าคลอดได้ 12 วัน แล้วมีเพศสัมพันธุ์ แต่ไม่เสร็จ มีโอกาศตั้งครรภ์ไหมคะ ตอนนี้ให้นมบุตรอยู่ค่ะ
สวัสดีค่ะ โดยทั่วไป หลังคลอดลูก ควรงดการมีเพศสัมพันธ์ไปประมาณ4-6สัปดาห์ เพื่อให้แผลตรงฝีเย็บและช่องคลอดหายสนิท ปากมดลูกปิดดี และน้ำคาวปลาหมด เพื่อป้องกันความเสี่ยงต่อการเกิดแผลแยก แผลติดเชื้อ และมดลูกอักเสบติดเชื้อค่ะ ดังนั้น หากเป็นได้ ก็ควรงดไปก่อนจนกว่าน้ำคาวปลาจะหมดค่ะสำหรับโอกาสในการตั้งครรภ์นั้น หากหลังคลอดยังได้ให้นมลูกอยู่ทุกวัน การมีเพศสัมพันธ์ที่12วันหลังคลอด โอกาสที่จะตั้งครรภ์นั้นถือว่าไม่มีค่ะหลังจากนี้ ก็ควรงดการมีเพศสัมพันธ์ไปก่อนดังกล่าวไป และอาจเริ่มใช้วิธีคุมกำเนิดไปก่อนได้เลย เช่น การฝังยาคุมกำเนิด การฉีดยาคุมกำเนิดชนิด3เดือน การทานยาคุมกำเนิดชนิดฮอร์โมนเดี่ยว (ชนิดที่ให้นมลูกได้) ซึ่งวิธีคุมกำเนิดเหล่านี้ ก็จะไม่ได้มีผลต่อการหลั่งน้ำนมค่ะ